Volodõmõr Zelenskõi

pisi|Kvartal-95 ja Volodõmõr Zelenskõi laval (2018)Volodõmõr Oleksandrovõtš Zelenskõi (ukraina keeles Володимир Олександрович Зеленський, vene keeles Владимир Aлександрович Зеленский Vladimir Aleksandrovitš Zelenski; sündinud 25. jaanuaril 1978 Krõvõi Rihis Dnipropetrovski oblastis Ukraina NSV-s) on Ukraina poliitik, endine näitleja, filmiprodutsent ja stsenarist, alates 20. maist 2019 Ukraina president.

 Vanemad, noorpõlv ja haridus 
Volodõmõr Zelenskõi on pärit juudi perekonnast. Tema emakeel on vene keel. Tema ema Rimma Zelenska (sündinud 1950) töötas 40 aastat insenerina, isa Oleksandr Zelenskõi (sündinud 1947) on Vadõm Hetmani nimelise Krõvõi Rihi Majandusinstituudi informaatika ja tarkvara kateedri juhataja, professor. Tema vanaisa Semjon Zelenskõi teenis Teise maailmasõja ajal Punaarmees; Semjoni isa ja kolm venda hukkusid holokaustis.https://www.timesofisrael.com/18-things-to-know-about-jewish-defender-of-ukrainian-democracy-volodymyr-zelensky/

Volodõmõr elas lapsepõlves neli aastat koos vanematega Mongoolias Erdenetis, kuhu pereisa oli saadetud töölähetusse. Pärast isa töölähetust naasis perekond Krõvõi Rihi, kus Zelenskõi lõpetas inglise keele kallakuga gümnaasiumi, mängis kooliteatris, käis muusikakoolis ja harrastas tõstesporti. Kodulinnas lõpetas ta ka kõrgkooli – Krõvõi Rihi Majandusinstituudi juristi erialal (2000. aastal).

 Looming 
 Studija Kvartal-95 
Ta mängis aastatel 1997–2003 telesaates „KVN". 1997. aastal organiseeris ta Krivõi Rihi „KVN-i" võistkonna Kvartal-95. 2003. aastal asutas ta produktsioonifirma Studija Kvartal-95 ning oli selle kunstiline juht.

 „Rahva teener" 
Zelenskõi on komöödiasarja „Rahva teener" üks viiest produtsendist ja filmi peaosatäitja. Ta kehastab filmis ajalooõpetajat Vassõl Holoborodkot, kellest saab Ukraina president. Telesarja 1. hooaeg esilinastus 2015. aastal ja 2. hooaeg 2017. aastal. Menuka teleseriaali kolmanda hooaja osad lasti ekraanile 2019. aasta märtsis. Sama kuu lõpus võttis Zelenskõi osa tegelikest Ukraina presidendivalimistest. Sotsioloogiliste küsitluste põhjal olid tal rohkem kui 25 registreeritud kandidaadi seas head väljavaated pääseda valimiste teise vooru.

 Poliitikas enne presidendi ametiaega 
 2019. aasta Ukraina presidendivalimised 
2018. aasta detsembri lõpus teatas Zelenskõi Dmõtro Gordonile antud intervjuus oma kavatsusest kandideerida 2019. aasta Ukraina presidendivalimistel Ukraina presidendiks. 31. detsembril 2018, mõni minut enne südaööd pöördus Zelenskõi Ukraina telekanalil 1+1 Ukraina rahva poole, kus tegi teatavaks, et ta võtab osa presidendivalimistest. Selle sündmuse puhul lükkas telekanali juhtkond telekavas hilisemale ajale president Petro Porošenko traditsioonilise uusaastatervituse. 21. jaanuaril 2019 esitas erakond Rahva Teener Zelenskõi presidendikandidaadiks.

31. märtsil 2019 toimunud presidendivalimiste esimeses voorus kogus ta 30,24% häältest ning Porošenko 15,95% häältest.Вибори Президента України 2019, Чергові вибори Президента України 31 березня 2019 року (Ukraina keskvalimiskomisjoni kokku loetud valimiste esimese vooru tulemused) (vaadatud 06.04.2019) USA politoloog Alexander Motyl pidas Zelenskõi edu põhjuseks asjaolu, et ukrainlased samastavad teda komöödiaseriaali „Rahva teener" tegelaskuju Vassõl Holoborodkoga.Alexander J. Motyl How Poroshenko Could Win and Zelenskiy Could Lose - Atlantic Council, 04.04.2019 (vaadatud 06.04.2019) Enne presidendivalimiste teist vooru avaldas ta oma isikliku positiivse hoiaku NATO-ga liitumise suhtes, kuid arvas, et NATO-ga liitumise küsimus tuleks panna rahvahääletusele.Зеленский выступает за продолжение курса Украины на вступление в ЕС и НАТО - UNIAN, 07.04.2019 (vaadatud 07.04.2019) Enne teise vooru toimumist avaldas ta oma toetust Ukraina Õigeusu Kirikule, millele UÕK eestseisja Epifanius vastas, et hindab sõnade asemel reaalseid tegusid.WE ASSESS REAL ACTIONS: METROPOLITAN EPIFANIY COMMENTS ON ZELENSKIY'S STATEMENT SUPPORTING OCU - RISU, 08.04.2019 (vaadatud 09.04.2019) 9. aprillil avaldas kandidaat Zelenskõi kampaaniameeskond oma asjatundjate ja nõunike nimed. Nõunike seas oli Ukraina endine majandusminister Aivaras Abromavičius ja endine rahandusminister Oleksandr Danõljuk.Команда Зеленского назвала своих экспертов и советников - Lb.ua, 09.04.2019 (vaadatud 09.04.2019) Enne teist vooru kirjutas Anders Åslund, et kui Zelenskõi võidab valimised, ei saa ta kohe ellu viia reforme, vaid peab pärast 27. oktoobril toimuvaid parlamendivalimisi selleks moodustama Ukraina Ülemraadas teda toetava parlamendiliikmete grupi.Anders Åslund Will the Elections Give the Ukrainian Economy the Kick It Needs? - Atlantic Council, 04.04.2019 (vaadatud 11.04.2019) Enne teise vooru toimumist viis Kiievi rahvusvaheline sotsioloogia instituut (KMIS) läbi küsitluse, mille kohaselt oli 72,2% küsitletutest valmis hääletama teises voorus Zelenskõi ning 25,4% Porošenko poolt.Рейтинг Зеленского - 72%, Порошенко - 25%, - опрос КМИС - Lb.ua, 16.04.2019 (vaadatud 16.04.2019) Enne valimiste teist vooru ütles ta väljaandele RBK-Ukraina, et ei poolda Donbassile eristaatuse andmist ega kavatse allkirjastada Donetski Rahvavabariigi ja Luhanski Rahvavabariigi võitlejatele amnestiat andvat seadust.Zelensky reveals plans for Donbas - UNIAN, 18.04.2019 (vaadatud 18.04.2019) 18. aprillil tutvustas ta avalikkusele oma meeskonna liikmeid, kuid ei nimetanud isikuid, keda kavatseb võidu korral määrata peaprokuröriks, SBU juhiks, kaitseministriks ja välisministriks.Мустафа Найем. Команда Зеленского, которую не показали - LIGA.net, 19.04.2019 (vaadatud 19.04.2019)
19. aprillil kohtus ta Kiievi olümpiastaadionil toimunud debatil oma vastaskandidaadi Porošenkoga.

Presidendivalimiste teine voor toimus 21. aprillil 2019. Välismaa valimisringkonnas sai Porošenko 54,73% ning Zelenskõi 43,78% häältest.На заграничном избирательном округе победил Порошенко - Lb.ua, 22.04.2019 (vaadatud 22.04.2019) Kui Zelenskõi oli kogunud 73,2% häältest ning oli loetud umbes 95% häältest, õnnitlesid Zelenskõid võidu puhul Donald Tusk, Emmanuel Macron, Donald Trump, Jeremy Hunt jt. Euroopa Nõukogu peasekretär Thorbjørn Jagland kirjutas oma õnnitluses, et soovib jätkata koostööd Ukrainas korraliku ja usaldusväärse kohtusüsteemi ülesehitamisel.CoE head comments on Zelensky win - UNIAN, 22.04.2019 (vaadatud 22.04.2019)

 Presidendi ametiaeg 
Enne ametisse astumist teatas tema meeskond 2019. aasta aprilli lõpus, et võimu üleandmisel vahetatakse välja Ukraina peaprokurör, julgeolekuteenistuse juht, kaitse- ja siseminister.В команде ЗЕ рассчитывают, что нынешние руководители ГПУ, СБУ, МИД и Минобороны освободят кресла синхронно с Порошенко - Zn.ua 26.04.2019 (vaadatud 26.04.2019) Briti päritolu kaitseekspert Glen Grant soovitas 2019. aasta veebruaris avalikus kirjas tulevasele presidendile, et uus kaitseminister peaks olema inglise keelt valdav tsiviilisik, kes on tõhus juht.Glen Grant. A LETTER TO UKRAINE'S FUTURE PRESIDENT - Ukrainian Institute for the Future 26.02.2019 (vaadatud 05.05.2019) Zelenskõi tahtis, et tema ametisse vannutamine toimuks 19. mail või enne 27. maid, et korraldada võimalusel ennetähtaegsed parlamendivalimised.Zelenski: parlamendi laialisaatmisest on vara rääkida - ERR 04.05.2019 (vaadatud 12.05.2019)

 Ametikohtadele määramised 
21. mail 2019 määras ta Ukraina relvajõudude ülemjuhatajaks kindralleitnant Ruslan HomtšakiЗеленский назначил генерала Хомчака начальником Генштаба ВСУ - Lb.ua 21.05.2019 (vaadatud 21.05.2019) ning Ukraina Presidendi Administratsiooni ülemaks Andri Bohdani.Главой Администрации президента стал Андрей Богдан - Zn.ua 21.05.2019 (vaadatud 21.05.2019) 28. mail määras ta Ukraina Rahvusliku Julgeoleku ja Kaitse Nõukogu sekretäriks Oleksandr Danõljuki.УКАЗ ПРЕЗИДЕНТА УКРАЇНИ №327/2019, Про призначення О.Данилюка Секретарем Ради національної безпеки і оборони України, 28.05.2019 Ukraina Julgeolekuteenistuse (SBU) juhi esimeseks asetäitjaks määras Zelenskõi varem tema presidendivalimiste meeskonda juhtinud Ivan Bakanovi.Глава предвыборного штаба Зеленского получил должность первого замглавы СБУ - Lb.ua 22.05.2019 (vaadatud 22.05.2019) 29. mail 2019 nimetas ta presidendi ihukaitse ülesannet täitva Ukraina Riigikaitse Osakonna juhiks Oleksi Otserklevõtši.УКАЗ ПРЕЗИДЕНТА УКРАЇНИ №334/2019 11. juunil määras ta Ukraina Välisluureteenistuse juhiks Vladõslav Buhharjevi, kes oli Ukraina Ülemraada saadik erakonna Isamaa fraktsioonist.Зеленский назначил руководителем Службы внешней разведки нардепа "Батькивщины" - Ukrajinska Pravda, 11.06.2019 (vaadatud 15.06.2019) 13. juunil 2019 määras ta Ukraina Riikliku Piirivalveteenistuse ülemaks Serhi Deineko.УКАЗ ПРЕЗИДЕНТА УКРАЇНИ №403/2019. Про призначення С.Дейнека Головою Державної прикордонної служби України, 13.06.2019 2019. aasta juulis nimetas ta oma nõunikuks Ruslan Demtšenko.УКАЗ ПРЕЗИДЕНТА УКРАЇНИ №548/2019, Про призначення Р.Демченка Радником Президента України, 23.07.2019

 Sisepoliitika 

21. mail saatis ta oma ukaasiga (seadlusega) laiali Ukraina Ülemraada ning määras ennetähtaegsete valimiste toimumise ajaks 21. juuli 2019, kuid see otsus vaidlustati Ukraina Ülemkohtus.Верховный Суд получил третий иск о незаконности роспуска Рады - Lb.ua 25.05.2019 (vaadatud: 26.05.2019) 24. mail esitas Ülemraada saadikute grupp Ukraina Konstitutsioonikohtule kaebuse, milles palusid tunnistada põhiseadusevastaseks presidendi ukaas (seadlus) Ülemraada laialisaatmise kohta.КСУ решит судьбу досрочных выборов уже в этом месяце - Liga Novosti, 04.06.2019 (vaadatud: 10.06.2019) 20. juunil 2019 tunnistas Ukraina Konstitutsioonikohus ukaasi (seadluse) põhiseaduspäraseks.КСУ признал законным указ Зеленского о роспуске Рады — СМИ - ZN.ua 20.06.2019 (vaadatud: 20.06.2019) 9. juunil 2019 avaldas Zelenskõid toetav erakond Rahva Teener oma parlamendivalimiste valimisnimekirja esimesed 20 nime, kellest esimesed viis olid Dmõtro Razumkov, Ruslan Stefantšuk, Irõna Venediktova, Davõd Arahhamija ja Halõna Jantšenko.Партия "Слуга народа" объявила список на выборы - LB.ua 09.06.2019 (vaadatud 09.06.2019) 2019. aasta juuli alguses prognoosisid John Herbst ja David Petraeus, et erakorralised parlamendivalimised annavad Zelenskõi parteile Ülemraadas seaduste vastuvõtmiseks vajaliku enamuse.David H. Petraeus, John E. Herbst. Ukraine's new president deserves additional Western support - The Hill, 09.07.2019 (vaadatud: 09.07.2019)

 Justiitsreform 
Zelenskõi meeskond teatas 2019. aasta juunis, et presidendil on plaanis teostada 2014. aastal algatatud justiitsereformi revisjon.У Зеленского намерены провести ревизию судебной реформы - Lb.ua 14.06.2019 (vaadatud 24.06.2019)

 Relvajõudude kõrgema ülemjuhatajana 
2024. aasta veebruaris algatas ta Ukraina relvajõudude koosseisus mehitamata süsteemide struktuuriüksuse moodustamise.УКАЗ ПРЕЗИДЕНТА УКРАЇНИ №51/2024. 1. Кабінету Міністрів України із залученням Генерального штабу Збройних Сил України опрацювати питання щодо створення у структурі Збройних Сил України Сил безпілотних систем як окремого роду сил та за результатами опрацювання внести відповідні пропозиції на розгляд Ради національної безпеки і оборони України., 6. veebruar 2024

 Poliitilised vaated 
2019. aasta juulis ütles Ukraina Rahvusliku Mälu Instituudi direktor Volodõmõr Vjatrovõtš intervjuus, et Zelenskõi on oma vaadete poolest x-faktor, keda on raske määratleda.Наталия Лебедь. Владимир Вятрович: "Да, мы раскололи Украину, отделили советскую от независимой" - Focus.ua, 02.07.2019 (vaadatud 09.07.2019)

 Tunnustus  
 15. mai 2022 – Tallinna vapimärk (Eesti) 
 12. juuni 2022 – Boriss Nemtsovi auhind (Venemaa) 
 26. juuli 2022 – Winston Churchilli preemia (Suurbritannia) 
 7. märts 2022) – Ronald Reagani Vabaduse medal (USA 
 8. märts 2022) – Valge Lõvi ordeni Suurrist (Tšehhi Vabariik
 2. märts 2022) – Viestursi ordeni Suurrist (Läti Vabariik
 1. märts 2022) – Vytautas Suure ordeni kuldkett (Leedu Vabariik 
 3. november 2022  – Philadelphia Vabaduse Medal (Philadelphia Liberty Medal)
 9. veebruar 2023 – Auleegioni ordeni suurrist (Prantsusmaa 
 12. aprill 2023 – Džohhar Dudajevi orden (Itškeeria Tšetšeeni Vabariigi eksiilvalitsus)President of Ukraine received the Order of the Chechen Republic of Ichkeria "Honor of the Nation" and the Order of Dzhokhar Dudayev president.gov.ua, 12. aprill 2023.
 5. aprill 2023 – Poola president Andrzej Duda autasustas Varssavi presidendipalees toimunud tseremoonial Ukraina presidenti Volodõmõr Zelenskõid Valge Kotka ordeniga 
 14. mai 2023 – Karl Suure auhind Euroopa ühtsuse edendamise eest 
 24. august 2023 – Portugali Vabaduse ordeni (Ordem da Liberdade) suur kett 
 10. mai 2024 – Kahekordse Valge Risti ordeni I klassi rüütel (Slovakkia) 
 20. märts 2025 Soome Valge Roosi ordeni Rüütli Suurrist ketiga (Soome)

 Isiklikku 
Zelenskõi abiellus 2003. aastal Olena Zelenskaga. Peres sündisid tütar Oleksandra (2004) ja poeg Kõrõlo (2013).

Zelenskõi valdab ukraina, vene ja inglise keelt.

Vaata ka
Volodõmõr Zelenskõi mõrvakatsed

 Viited 

 Välislingid 

 Офіційний сайт Володимира Зеленського і команди
 Владимир Зеленский. kinopoisk.ru
 Сериал "Слуга народа". Youtube, 16. november 2015
 Jaanus Piirsalu. "Nagu telesarjas: komöödia läheb Ukraina presidendivalimiste eel edasi". postimees.ee, 26. november 2018
 Владимир Зеленский. 1/3. "В гостях у Дмитрия Гордона" (2018). Youtube, 25. detsember 2018
 Инна Ведерникова. Без точки опоры. Но в одной лодке - Zn.ua, 03.04.2020.
 КИУ проанализировал выполнение ТОП-10 "стадионных обещаний" Зеленским - Lb.ua, 21.04.2020

Kategooria:Ukraina poliitikud
Kategooria:Ukraina presidendid
Kategooria:Ukraina näitlejad
Kategooria:Filmiprodutsendid
Kategooria:Ukraina stsenaristid
Kategooria:Auleegioni suurristi kavalerid
Kategooria:Sündinud 1978